paragraph_text: Nacionalni rezervat ptica Djoudj je osnovan 14. travnja 1971. godine i ima površinu od 160&nbsp;km². Upisan je 1981. godine na UNESCO-ov popis mjesta svjetske baštine u Africi zbog svoje velike bioraznolikosti životinja, ali je zbog nekontroliranog rasta brazilske biljke Salvinia molesta, koja je prijetila potpunim gušenjem rezervata, on smješten na popis ugroženih mjesta svjetske baštine 2002. godine. Nakon uspješnog obuzdavanje divovske salvinije, rezervat je skinut s popisa ugrožene svjetske baštine 2006. godine.